Vitnekort
Vedlegg til øvelsen «Hva skjedde egentlig?» – del ut ett kort til hvert vitne.
	SAK 1 · DEN ØDELAGTE REKVISITTEN
Scenografen
Dette så eller gjorde du: Du satte rekvisitten ved veggen i nærheten av sidedøren. Den var hel da du gikk. Du så Elias bære stoler i området like etterpå.
Dette tenker du: Du antar at noen kan ha vært uforsiktige, men du så ikke at rekvisitten ble ødelagt.
	SAK 1 · DEN ØDELAGTE REKVISITTEN
Elias
Dette så eller gjorde du: Rekvisitten sto litt i veien da du bar stoler. Du flyttet den nærmere sidedøren og gikk videre. Den var fortsatt hel.
Dette tenker du: Du er redd de andre vil tro at du ødela den fordi du var den siste som flyttet den.

	SAK 1 · DEN ØDELAGTE REKVISITTEN
Lydteknikeren
Dette så eller gjorde du: Under lydprøven hørte du et kraftig dunk bak scenen. Musikken var høy, og du så ikke hvem som var der.
Dette tenker du: Du antok at lyden kom fra noen som flyttet utstyr.
	SAK 1 · DEN ØDELAGTE REKVISITTEN
Vaktmesteren
Dette så eller gjorde du: Du kom inn sidedøren med en stor eske. Døren møtte litt motstand, men du presset den forsiktig opp. Du la ikke merke til rekvisitten.
Dette tenker du: Du forsto ikke at noe kunne ha stått bak døren.




	SAK 2 · NAVNET SOM FORSVANT
Noor
Dette så eller gjorde du: Du så navnet ditt i programmet kvelden før. Tidligere på dagen var du uenig med gruppa om en scene.
Dette tenker du: Du er redd for at noen fjernet navnet ditt med vilje etter uenigheten.
	SAK 2 · NAVNET SOM FORSVANT
Redaktøren
Dette så eller gjorde du: Du lastet ned filen som het «program_final» fra den delte mappen og sendte den til utskrift. Du kontrollerte ikke alle navnene.
Dette tenker du: Du trodde filnavnet betydde at dette var den nyeste versjonen.

	SAK 2 · NAVNET SOM FORSVANT
Gruppelederen
Dette så eller gjorde du: Du la inn Noors navn og lagret dokumentet sent på kvelden. Du kalte den nye filen «program_final_ny».
Dette tenker du: Du så en beskjed om at filen var lagret, og regnet med at redaktøren ville finne den.
	SAK 2 · NAVNET SOM FORSVANT
Den teknisk ansvarlige
Dette så eller gjorde du: Du la merke til at det lå to nesten like programfiler i forskjellige mapper. Du visste ikke hvilken som skulle brukes.
Dette tenker du: Du sa ikke fra fordi du regnet med at gruppa hadde kontroll.




	SAK 3 · MUSIKKEN SOM STOPPET
Lydteknikeren
Dette så eller gjorde du: Du testet musikkfila før forestillingen. Under finalen ble både avspilleren og en liten lampe svarte samtidig. Du startet utstyret igjen så raskt du kunne.
Dette tenker du: Du mener problemet skyldtes strømmen, men du vet ikke hvorfor den forsvant.
	SAK 3 · MUSIKKEN SOM STOPPET
Sceneassistenten
Dette så eller gjorde du: Fem minutter før finalen koblet du en ekstra lyslenke til en ledig kontakt i strømfordeleren ved lydutstyret.
Dette tenker du: Du trodde kontakten var trygg å bruke og fortalte det ikke til lydteknikeren.

	SAK 3 · MUSIKKEN SOM STOPPET
Skuespilleren
Dette så eller gjorde du: Du hørte et lite klikk rett før musikken stoppet. Samtidig slukket lyslenken ved scenekanten.
Dette tenker du: Du kunne ikke se lydteknikeren fra plassen din.
	SAK 3 · MUSIKKEN SOM STOPPET
Den lokale ansvarlige
Dette så eller gjorde du: Strømfordeleren har en sikkerhetsbryter som slår seg av hvis for mye utstyr kobles til.
Dette tenker du: Du hadde forklart dette til én av kurslederne, men ikke til konfirmantene.


Temakurs: teater og drama




